સંત પાતંજલી તેમના યોગ સુત્રમાં આનો ઉલ્લેખ કરે છે. (૧.૨૧:૨૨) "ભક્તિભાવ દ્રઢ હોય તેને માટે સમાધિ નજીક છે. વ્યક્તિનો અભ્યાસ થોડો, મધ્યમ કે દ્રઢ હોય તેનો પણ ફરક પડે." સંત એમ સુચવે છે કે આધ્યાત્મિક પ્રગતિ એ માત્ર કેટલો સમય ફાળવીએ તેના પર આધાર નથી રાખતી, પરંતુ આપણી શક્તિ, નિષ્ઠા અને પ્રયત્ન પર આધાર રાખે છે. ત્રીજું સુત્ર આ વિષયમાં કહે છે, (૧.૨૩) "ઈશ્વર પ્રત્યેના ભક્તિભાવથી સમાધિ આવી શકે." તેનો અર્થ આપણી ઈશ્વર પ્રત્યેની દ્રઢ એક્નીષ્ઠા દ્વારા જે આશિર્વાદ અને દયા મેળવીએ તે આપણા પ્રયત્ન અને નિષ્ઠામાં ઉમેરો કરે છે.